EkBass/fiwiki-20250220-pages-articles huggingface dataset:
Aikakone (täsmennyssivu)

Aikakone voi tarkoittaa seuraavia: * aikakone, aikamatkustamiseen tarkoitettu laite * Aikakone, suomalainen yhtye * Aikakone, Suomen Elinkeinoelämän Keskusarkiston ylläpitämä ja sen hallussa olevaan arkistomateriaaliin perustuva nettisivusto, joka esittelee historiaa teemallisesti 1900-luvun alusta nykyaikaan * Aikakone, URSAn julkaisema tieteiskirjallinen lukemisto * HS Aikakone, Helsingin Sanomien digitilaajille avoin vuoden 1997 loppuun ulottuva näköislehtiarkisto * Aikakone, H. G. Wellsin romaani * Aikakone (1960), George Palin ohjaama elokuva Wellsin romaanista * Aikakone (2002), Simon Wellsin ohjaama elokuva H. G. Wellsin romaanista. ==Katso myös== * Time Machine
Sekstantti (tähdistö)

Sekstantti (latinaksi Sextans, genetiivi Sextantis) on vaatimaton tähdistö Leijonan alla. Nimityksen antoi Johannes Hevelius tulipalon tuhottua hänen laitteensa vuonna 1679, joiden joukossa oli sekstantti. Tähdistöä on vaikea havaita, koska yksikään tähdistä ei ole +4,5 magnitudia kirkkaampi. Tähdistö sijaitsee Eläinradan tähdistön Leijonan ja Vesikäärmeen välissä ja on Suomessa nähtävissä Tammi- Toukokuussa. Sen etsinnässä α Leonis l. Regulus sekä α Hydrae l. Alphard ovat hyvä apu. Tähdistön suunnassa on kaukoputkella näkyvä galaksi NGC 3115 jonka kirkkaus on +10 magnitudia ja joka näkyy suoraan sivulta linssin muotoisena. == Lähteet == * Luokka:Seulonnan keskeiset artikkelit
Sisilisko (tähdistö)

Sisilisko (latinaksi Lacerta, genetiivi Lacertae) on muutamasta himmeähköstä tähdestä koostuva pieni ja melko huomaamatonkin tähdistö pohjoisella taivaanpuoliskolla. Sitä ympäröivät Kefeus pohjoisessa, Kassiopeia koillisessa, Andromeda idässä, Pegasus etelässä ja Joutsen lännessä. Nimityksen tähdistölle antoi Johannes Hevelius vuonna 1690. Tähdistön kirkkain tähti α Lac on kirkkaudeltaan +3,77m oleva optinen kaksoistähti, spektriluokka A1. β Lac on toinen kreikkalaisen aakkosen nimekseen saanut tähti, se on kirkkaudeltaan +4,43m ja spektriluokaltaan K0. ADS 16402 on kaksoistähti , jota kiertää Jupiterin kokoinen ja erittäin pienitiheyksinen eksoplaneetta HAT P-1. Sisiliskossa ei ole lainkaan Messierin kohteita. Avoimet tähtijoukot NGC 7209 ja NGC 7243 näkyvät helposti kiikarilla. BL Lacertae on aktiivisen galaksin tähtimäinen ydin, kvasaarin ja rauhallisen galaksin välimuoto. Kirkkaus muuttuu jopa 2 magnitudia päivässä +13,1 — +16 magnitudin välillä. * Luokka:Seulonnan keskeiset artikkelit
Kansantauti

Kansantauti on väestössä yleinen sairaus, jolla on suuri merkitys koko väestön terveydentilalle eli kansanterveydelle. Kansantaudille ei ole yleisesti hyväksyttävää määritelmää, mutta yleisyyden lisäksi se saattaa alentaa merkittävästi väestön työkykyä, lisätä huomattavasti terveyspalveluiden tarvetta tai aiheuttaa ennenaikaista kuolleisuutta. Suomessa alettiin käyttää kansantautien käsitettä väestön terveysongelmista puhuttaessa etenkin 1960 ja 1970-luvuilla, jolloin Suomen väestö oli vielä poikkeuksellisen homogeeninen kulttuurisesti ja jopa geneettisesti. Suomalaisten kroonisina kansantauteina pidetään Terveyden ja hyvinvoinnin laitoksen mukaan yleisesti tuki- ja liikuntaelinsairauksia, mielenterveyden häiriöitä, allergioita, muistisairauksia, syöpää, diabetesta, astmaa ja muita kroonisia keuhkosairauksia sekä sepelvaltimotautia ja muita sydän- ja verisuonisairauksia. Näistä etenkin syövät sekä sydän- ja verisuonitaudit aiheuttavat paljon työikäisten kuolemia. Aivosairauksien kustannusten arvioidaan olevan 4 miljardia euroa, tuki- ja liikuntaelinsairauksien 3–4 miljardia, diabeteksen 2–3 miljardia ja astma- sekä allergiasairauksien 1,5 miljardia. Sosiaali- ja terveysministeriön vuonna 2023 julkaiseman muistion mukaan myös kilpirauhasen vajaatoiminta pitäisi lukea kansansairauksiin, koska se on erittäin yleinen, aiheuttaa merkittävää sairaustaakkaa ja vaatii merkittäviä terveydenhuollolta resursseja sekä edellyttää pysyvää hoitoaiKilpirauhassairauksien pyöreä pöytä. Ehdotus hoidon saavutettavuuden ja laadun parantamiseksi. Sosiaali- ja terveysministeriön raportteja ja muistioita 2023:36, s. 14. Kansantautien yleisimpiä riskitekijöitä ovat epäterveellinen ruokavalio, vähäinen liikunta, tupakointi, runsas alkoholinkäyttö ja lihavuus. Sairastumista ehkäistään riskejä välttämällä. Joitain kansantauteja voidaan myös ehkäistä tarvittaessa lääkehoidolla. == Historiaa == Tartuntataudit aiheuttivat aikaisemmin eniten kuolemia. Esimerkiksi tuberkuloosi oli yleisyytensä vuoksi Suomessa kiistaton kansantauti aina 1960-luvulle asti. Tartuntautien vähennyttyä suurimmaksi kuolleisuuden aiheuttajiksi tulivat pysyvät pitkäaikaissairaudet, joiden aiheuttama kuolleisuus on sekin vähentynyt viime vuosikymmeninä. Kliinistä masennusta alettiin pitää kansantautina 1980-luvulla. Uusiksi kansantaudeiksi ovat 2000-luvulla nousseet muistisairaudet, kun väestön keskimääräinen elinikä on pidentynyt. ==Lähteet== Luokka:Sairaudet
Spermisidi

Spermisidit ovat kemiallisia aineita, joita käytetään ehkäisymenetelmänä. Ne eivät sisällä hormoneita. Spermisidejä on muun muassa puikkoina, vaahtoina ja tabletteina, jotka asetetaan emättimeen ennen yhdyntää. Spermisidit hidastavat siittiöiden kulkua, jonka jälkeen valmisteen sisältämät aineet tuhoavat siittiöt. Spermisidien ehkäisyteho ei ole hyvä, mutta tuplaehkäisynä, esimerkiksi kondomin kanssa käytettynä, se on luotettava menetelmä. Spermisidit saattavat aiheuttaa joillekin allergioita tai ohimenevää kutinaa ja kirvelyä emättimessä. ==Katso myös== *Nonoksinoli-9 == Lähteet == Luokka:Ehkäisy
Maxx

Maxx on saksalainen eurodance-duo, jonka perustivat vuonna 1993 musiikkituottaja Juergen Wind (George Torpey) ja musiikkipäällikkö David Brunner (The Hitman). Maxx on akronyymi sanoista MAXimum X-tasy. Maxx:in keulahahmoina olivat räppäri Gary Bokoe ja laulaja Linda Meek. Duo nousi soittolistan kärkeen singleillä "Get Away" (1993) ja "No More (I Can't Stand It)" (1994). Ryhmä julkaisi yhden albumin nimeltä "To The Maxximum" vuonna 1994. Levyltä julkaistiin vielä single "You Can Get It". 31. lokakuuta 1994 julkaistiin uusi Maxxin kappale nimeltään "Power of Love". Kappale julkaistiin yksinoikeudella Bravo Hits -kokoelmalevyllä nimeltä Bravo Dance X-Mas. Vuonna 1995 Maxx julkaisi To The Maxximum-levyltä vielä singlen "I Can Make You Feel Like", ja uutena kappaleena vuonna 1995 julkaistiin single "Move Your Body". Musiikillisten näkemyserojen ja tuotanto- ja johtoryhmien välisten riitojen vuoksi Maxx lopetettiin vuoden 1995 lopussa. Joulukuun lopulla vuonna 2016 Maxxin viralliset kotisivut ilmoittivat Meekin ja Maxxin perustajien Brunnerin ja Windin paluusta. Elokuussa 2017 Meek teki comebackin We Love the 90's Estonia -festivaaleilla Tallinnassa. Nykyään hän jatkaa esiintymistä Maxx- nimellä vaihtuvien räppäreiden kera. == Diskografia == === Singlet === * 1994 Get Away * 1994 No More (I Can’t Stand It) * 1994 You Can Get It * 1995 I Can Make You Feel Like * 1995 Move Your Body === Albumit === * 1994 To The Maxximum == Lähteet == Luokka:Saksalaiset eurodanceartistit ja -yhtyeet
Vaaka (tähdistö)

Vaaka (latinaksi Libra, genetiivi Librae) on eteläisen taivaan leijaa muistuttava tähdistö Skorpionin ja Neitsyen välissä. Se on yksi eläinradan kahdestatoista tähdistöstä. Vaa'an kirkkain tähti on Zubeneschamali eli Beta Librae. Suomesta käsin Vaa'an näkee helpoimmin helmi-huhtikuussa. Delta (δ) Librae on Algolin kaltainen pimennysmuuttuja, jonka kirkkaus vaihtelee 4,9–5,9 magnitudin välillä 2,3 vuorokauden jaksoissa. NGC 5897 on pallomainen tähtijoukko. Vaaka on liitetty taruissa oikeuden jumalattareen, jonka tunnusmerkkeinä oli vaakakupit. == Lähteet == == Aiheesta muualla == * Luokka:Seulonnan keskeiset artikkelit
Valaskala

Valaskala (, genetiivissä Ceti) on laaja himmeätähtinen tähdistö ekvaattorin molemmin puolin Oinaan ja Kalojen alla. Nimitys ei sovi biologiaan, koska valaat eivät ole kaloja, mutta se on jäänyt voimaan historiallisista syistä. Tarussa Cetus () on merihirviö, jonka piti syödä Kassiopeian ja Kefeuksen tytär Andromeda. ==Kohteita== * Mira, (Omicron (o) Ceti), on tunnetuin pitkäjaksoista muuttujista ja se onkin luokkansa prototyyppi. Vuonna 1596 hollantilainen David Fabricius huomasi Valaskalassa uuden tähden. Se heikkeni ja hävisi näkyvistä seuraavina viikkoina kunnes ilmestyi uudelleen 1609. Johannes Hevelius nimesi sen Mira Stellaksi ('ihmeellinen tähti') vuonna 1662. Mira muuttuu magnitudien 3,4 ja 9,3 välillä yli 11 kuukauden jaksoissa. * Tau (τ) Ceti on tunnettu muun muassa tieteiskirjoista. Se on yksi lähimmistä tähdistä, noin 12 valovuoden päässä Auringosta, ja muistuttaa Aurinkoa fysikaalisilta ominaisuuksiltaan. * Messierin kohteista Valaskalassa on spiraaligalaksi M77. == Merkittäviä tähtiä == *Luyten 726-8 – lähitähti **UV Ceti flaretähti **BL ceti muuttuja *DK Ceti (HD 12039) V=8,11 – BY Draconis- tyypin muuttuja, asteroidivyö **Pölykiekko on v 2006 tietojen mukaan epätavallisen lähellä tähteä. **Pölykiekon eli asteroidivyön etäisyys tähdestä mitä luultavimmin 4-6 AU (suunnilleen jupiterin etäisyys), lämpötila 110 K **Tähden spektri G3-5 V, B-V 0,65, Absoluuttinen kirkkaus MV 4,98, ikä 30 miljoonaa vuotta, kirkkaus 1,08 Aurinkoa, massa 1,02 aurinkoa *YZ Ceti V=2,05 – muuttuja * 94 Cet 5,07 - eksoplaneetta * 79 Cet 6,83 – eksoplaneetta * Luokka:Seulonnan keskeiset artikkelit
Vesikäärme (tähdistö)

Vesikäärme (latinaksi Hydra, genetiivi Hydrae, lyhenne Hya) on hyvin pitkä tähdistö Leijonan ja Neitsyen eteläpuolella ulottuen Kravun alta Vaa'an tuntumaan. Suomeen näkyy parhaiten sen pieni tähtijoukon muodostama pää Leijonan edustalla. Vesikäärmettä ei saa sekoittaa Etelän vesikäärmeeseen, joka on latinaksi Hydrus, Hydri, Hyi. R Hydrae on Mira-tyypin muuttuja, jonka muutoksia havaittiin jo 1600-luvulla. Kirkkaus vaihtelee 13 kuukauden jaksoissa 3,5 ja 10,9 magnitudin välillä. V Hydrae on syvän punainen jättiläinen, hiilitähti jonka kirkkaus vaihtelee 6 ja 12 magnitudin välillä. Vaihtelu tapahtuu 1,5 ja 18 vuoden jaksoissa. Vesikäärmeessä on kolme Messierin kohdetta: laaja avoin tähtijoukko M48, pallomainen tähtijoukko M68 ja kierteisgalaksi M83. Tähdistössä on myös kirkas planetaarinen sumu NGC 3242, mutta M48:aa lukuun ottamatta kohteet ovat niin alhaalla, että näkyvät Suomessa huonosti, jos ollenkaan. * Luokka:Seulonnan keskeiset artikkelit
Kasvinsyöjä

Kasvinsyöjä eli herbivori on eläin, jonka ravinto koostuu yksinomaan tai pääasiassa kasveista. Lihansyöjiin ja sekaravintoa käyttäviin eläimiin verrattuna kasvinsyöjille on tyypillistä mutkikas ja perinpohjainen ruoansulatus, jotta kasvien sisältämät ravintoaineet tulisivat kunnolla hyödynnetyiksi. Kasvinsyöjät muodostavat tärkeän osan ravintoketjusta, koska ne siirtävät syömiensä kasvien varastoimaa Auringon energiaa eteenpäin niitä saaliina käyttäville petoeläimille. Kasvinsyöjät voidaan luokitella ruokavalion mukaan ekologisesti muun muassa frugivoreihin (hedelmänsyöjät), folivoreihin (lehtiensyöjät) ja granivoreihin (siementensyöjät). Nämä luokitelmat eivät kuitenkaan aina päde, koska pääasiallisesti hedelmiä tai lehtiä syövät eläimet käyttävät ravinnokseen muitakin kasvin osia, kuten siemeniä ja juuria. Kasvinsyöjien ravintotottumukset vaihtelevat vuodenaikojen mukaan varsinkin lauhkealla ilmastovyöhykkeellä. Herbivori-selkärankaisten ruoansulatuskanava on kasviravinnon hankalan sulavuuden takia yleensä hyvin pitkä, vaikka poikkeuksiakin löytyy (esimerkiksi isopanda). Nisäkkäillä ruuan huono sulavuus on johtanut useiden monimutkaisten ominaisuuksien, kuten märehtijöiden nelimahaisen ruoansulatuskanavan, kehittymiseen. Kasvinsyöjätkin voivat olla vaarallisia ihmiselle. Esimerkiksi norsut ja virtahevot tappavat kummatkin noin 500 ihmistä vuodessa. == Kasvinsyöjiä == Nämä eläimet ovat pääasiassa kasvinsyöjiä. Jotkut niistä voivat syödä eläimen osia (esimerkiksi luita) täyttääkseen ravinteiden puutetta. Useimmat pystyvät sulattamaan lihaa, ja jotkut syövät avuttomia eläimiä. Jotkut lampaat ovat syöneet linnunpoikasia. * Onttosarviset (lehmät, lampaat, vuohet, puhvelit, antiloopit, biisonit, gasellit) * Hevoset (aasit, hevoset, seeprat) * Hirvieläimet * Norsut * Sarvikuonot * Virtahevot * Kirahvit * Gorillat * Orangit * Pandat * Jyrsijät kuten piikkisiat, majavat, vesisiat ja marsut. * Kanit * Jänikset * Papukaijat * Kanalinnut * Eräät peipot * Eräät kilpikonnat * Heinäsirkat ja monet muut hyönteiset * Tuhatjalkaiset * Etanat * Perhoset == Lähteet == == Aiheesta muualla == Luokka:Eläintiede Luokka:Ekologiset vuorovaikutussuhteet Luokka:Ravinto-oppi
Vesimies (tähdistö)

Vesimies (latinaksi Aquarius, genetiivi Aquarii) on laajahko eteläinen ekvaattoria sivuava tähdistö Pegasuksen alla Kotkan itäpuolella. Itäpuolella tähdistöä on tähtien jonoista tunnistettavissa vesiruukku, johon vesimies kaataa vettä. Messierin kohteista Vesimiehessä ovat pallomaiset tähtijoukot M2 ja M72 sekä avoin tähtijoukko M73. Tunnettuja kohteita ovat myös Helix-sumu (NGC 7293) sekä Saturnus-sumu (NGC 7009). * Luokka:Seulonnan keskeiset artikkelit
Yksisarvinen (tähdistö)

Yksisarvinen (latinaksi Monoceros, genetiivi Monocerotis) on ekvaattorin molemmin puolin sijaitseva heikko tähdistö Orionin itäpuolella. Linnunrata kulkee Yksisarvisen läpi. Messierin kohteista Yksisarvisessa on avoin tähtijoukko M50. Tämän lisäksi tähdistön alueelta löytyy Kartiosumu ja Joulukuusijoukko (yhdessä NGC 2264) sekä Rosette-sumu (NGC 2237), johon sisältyy avoin tähtijoukko NGC 2244. R Monocerotis on epäsäännöllisesti muuttuva tähti, jonka läheisyydessä on muuttuva Edwin Hubblen löytämä muuttuva heijastussumu NGC 2261. == Lähteet == * Luokka:Seulonnan keskeiset artikkelit
Kantaluku

Kantaluku tarkoittaa seuraavia matemaattisia asioita: * potenssilaskuissa luku, joka korotetaan potenssiin * eksponenttifunktiossa luku, joka korotetaan muuttujan suuruiseen potenssiin * logaritmifunktiossa luku, jonka potensseja tarkastellaan * kantalukujärjestelmään liittyvä luku, joka muun muassa kertoo, montako numeromerkkiä järjestelmässä on käytössä. Luokka:Matematiikka
Ydinreaktio

Ydinreaktio on prosessi, jossa atomiydin muuntuu toiseksi törmätessään yhteen toisen ytimen tai alkeishiukkasen kanssa (vrt. kemiallinen reaktio). Mikäli törmäyksessä ei tapahdu muutoksia ytimessä, ei kyseessä ole ydinreaktio vaan elastinen sironta. Jos taas ydin hajoaa spontaanisti ilman törmäystä, on kyseessä radioaktiivinen hajoaminen. Tunnetuimpia esimerkkejä ydinreaktioista ovat fissio ja fuusio. Muunlaisia ydinreaktioita hyödynnetään ydinfysiikan tutkimuksessa, ja niitä tapahtuu myös luonnossa, esimerkiksi kosmisten säteiden osuessa ilmakehään. ==Erilaisia ydinreaktioita== Fissiossa ydin hajoaa kahdeksi tai useammaksi kevyemmäksi ytimeksi joko spontaanisti tai absorboituaan törmäävän hiukkasen, esimerkiksi neutronin. Käytössä olevien ydinvoimaloiden energiantuotanto perustuu hallittuna ketjureaktiona etenevään fissioon. Hallitsematonta fissioketjureaktiota käytetään ydinaseissa. Fuusiossa kaksi ydintä yhdistyy yhdeksi raskaammaksi vapauttaen energiaa ja pienempiä hiukkasia. Fuusioreaktorista on kaavailtu tulevaisuuden energiaratkaisua, mutta laboratorio-oloissa ei ole pystytty toteuttamaan pitkää, hallittua fuusioreaktiota. Tähtien säteily on peräisin fuusioreaktioista, jotka muuttavat vetyä heliumiksi ja tähden elinkaaren myöhemmissä vaiheissa myös raskaammiksi alkuaineiksi (ks. tähden nukleosynteesi). Vetypommin toiminta perustuu fissiopommilla käynnistettävään fuusioreaktioon. Spallaatio on ydinreaktio, jossa ytimeen osuva suurienergiainen hiukkanen pirstoo ytimestä ulos useita pienempiä palasia tai hajottaa koko ytimen pienemmiksi palasiksi. Siirtoreaktioissa kahden törmäävän ytimen välillä tapahtuu nukleonien vaihtoa. Ensimmäinen tarkoituksellisesti aikaansaatu ydinten transmutaatio vuonna 1919 on esimerkki tällaisesta reaktiosta. Epäelastisessa sironnassa ytimeen törmäävä hiukkanen luovuttaa ytimelle energiaa ja virittää sen siten jollekin viritystilalleen. Tarkastelemalla esimerkiksi protonien, elektronien tai alfahiukkasten siroamista ytimistä saadaan tietoa esimerkiksi ytimen muodosta, koosta ja viritystiloista. == Katso myös == * Radioaktiivisuus * Ydinvoima == Lähteet == == Aiheesta muualla == Luokka:Ydinfysiikka
Advanced Composition Explorer

ACE (Advanced Composition Explorer) on Aurinkoa tutkiva NASAn avaruusluotain, joka laukaistiin 25. elokuuta 1997 Delta II -kantoraketilla Cape Canaveral Air Force Stationin laukaisukompleksi 17A:sta, Floridasta. Luotaimen toteutti Johns Hopkinsin yliopiston Applied Phyciscs Laboratory NASAn Goddard Space Flight Centerin alaisuudessa. Se on Explorer-luokan avaruuslento, joten sen kustannuskatto on 150 miljoonaa Yhdysvaltain dollaria. Sen satelliittirunko perustuu useisiin Johns Hopkinsin yliopiston toteuttamiin avaruusaluksiin, ja sen tieteelliset instrumentit ovat vanhempien avaruuslentojen varalaitteita. ACE lentää Lagrangen L1-pisteessä 1,5 miljoonaa kilometriä Maasta Aurinkoon päin. ==Avaruusluotain== * Avaruusaluksen rakenne: katto/pohja on 8-kulmio, jonka halkaisija on 1,6 metriä ja korkeus 1 metri. * Propulsiojärjestelmä käyttää ajoaineena hydratsiinia. * Sähkötehon tuotanto 464 W (443 W 5 vuoden päästä lennon alusta), 4 aurinkopaneelisiipeä * Asennonsäätö: pyörimisnopeus 5 rpm * Tietoliikennelinkki: S-taajuuskaista, vastaanotin maassa NASAn Deep Space Networkin antennit ja NOAAn antennit * Muisti: 32 Gbittiä kahdessa Solid State Recorders -muistissa. ==Instrumentit== * CRIS (Cosmic Ray Isotope Spectrometer) * EPAM (Electron, Proton, and Alpha Monitor) * MAG (Magnetometer) * SEPICA (Solar Energetic Particle Ionic Charge Analyzer) * SIS (Solar Isotope Spectrometer) * SWEPAM (Solar Wind Electon, Proton, and Alpha Monitor). Tämä on ESAn Ulysses-luotaimen BAM-E ja BAM-I-laitteiden prototyypeistä päivitetty versio. Se mittaa elektoneja ja ioneita aurinkotuulesta. Se on tehty Los Alamosin kansallisessa laboratoriossa. * SWICS (Solar Wind Ionic Charge Spectrometer) * SWIMS (Solar Wind Ion Mass Spectrometer) * ULEIS (Ultra Low Energy Isotope Spectrometer) ==Katso myös== *SOHO *Ulysses-aurinkoluotain *Koronas *STEREO *Solar Orbiter, SOHOn kaavailtu seuraaja, osa ESAn ja NASAn Solar Sentinel -missiota noin vuonna 2015 ==Lähteet== == Aiheesta muualla == *California Institute of Technologyn (teknillinen korkeakoulu) ACE-sivu *Johns Hopkinsin yliopiston ACE-sivusto Luokka:Avaruusluotaimet Luokka:Aurinkoluotaimet
Braggin laki

Braggin laki eli Braggin ehto kuvaa kuinka sähkömagneettinen säteily siroaa kiteestä. Klassisessa kuvassa kiteen eri kerroksista heijastunut sähkömagneettinen säteily interferoi konstruktiivisesti vain, jos säteiden kulkemat matkat eroavat toisistaan aallonpituuden monikerralla: :2 d \sin \theta = n \lambda, \ \ \ n=1,2,\ldots, missä :d on heijastustasojen välimatka, :\theta on säteen tulokulma pintaan verrattuna eli kiiltokulma, :ja \lambda on tulevan säteilyn aallonpituus. Kvanttimekaanisesti kyse on kuitenkin todennäköisyyksistä, joten myös yksi ainut säde voi diffraktoitua, eikä kahden säteen tarvitse yhtäaikaisesti tulla kiteeseen. Siispä säteilyn ei tarvitse olla koherenttia, jotta diffraktio tapahtuisi. Braggin lakia käytetään muun muassa röntgen-, neutroni- ja elektronidiffraktiomenetelmissä aineen rakenteen tutkimuksessa. Braggin lailla voidaan laskea sirottavien tasojen välinen välimatka ja yleisemmin kiderakenne, kun tunnetaan säteilyn aallonpituus ja diffraktiomaksimien paikat (eli säteen tulokulma). ==Lähteet== == Aiheesta muualla == Luokka:Diffraktio
Kosmos-rakettiperhe

Kosmos () on neuvostoliittolaisten ja venäläisten kantorakettien perhe, johon kuuluvat Kosmos-1, Kosmos-3, Kosmos-3M ja Kosmos-3MU -raketit. Ne perustuvat neuvostoliittolaiseen keskimatkan ohjukseen, jonka nk. GRAU-tunnus on 8K65. Sen kehitti Mihail Jangel. ==Kehityshistoria== Ukrainan neuvostotasavallassa toiminut KB Južnoje-suunnittelutoimisto kehitti tämän kantoraketin 1960-luvun alussa. Kaksivaiheisen 65S3-kantoraketin esisuunnittelu oli valmis huhtikuussa 1961. Ensimmäinen vaihe oli R-14-ohjuksen rakettimoottori, toinen vaihe S3 suunniteltiin erikseen Kosmos-kantorakettia varten. Kantoraketti otettiin käyttöön vuonna 1961 Meteor-, Strela- ja Ptšela-satelliittien laukaisua varten. OKB-586 suunnitelutoimisto valitsi vuonna 1962 raketin valmistajaksi OKB-10-tehtaan, joka toimi Krasnojarskin aluepiirissä Itä-Siperiassa. Paikka tunnetaan nykyisin Železnogorskina. 18\. elokuuta 1964 ensimmäinen 65S3-testiraketti vei Baikonurin kosmodromilta kolme koesatelliittia avaruuteen. Vuoteen 1968 mennessä oli Baikonurista tehty 14 Kosmos-raketin laukaisua. 15. toukokuuta 1967 alkoivat Kosmos-3M-rakettien koelaukaisut Plesetskin kosmodromilta. Hyötykuormana oli Kosmos-158-tietoliikennesatelliitti. Kantoraketti pystyi viemään avaruuteen jopa kahdeksan pientä satelliittia. Vuonna 1970 Kosmos-3M-kantoraketin tuotanto siirtyi PO Poljot-yhtiölle, joka toimii Siperian Omskissa. 26. tammikuuta 1973 tehtiin ensimmäinen Kosmos-3M-laukaisu Kapustin Jarista. ==Käyttö== Raketeilla kuljettiin avaruuteen Tselina-O- (elektroninen tiedustelu), Strela 1M, 2M (sotilaallinen tietoliikenne) ja Tsiklon- satelliitteja (sotilaallisia paikannus- ja tietoliikennesatelliitteja), Taifun-1 ja 2-satelliitteja (joita käytettiin puolustuksen tutkien kalibrointiin ja maaleiksi avaruusaseille) ja Tsikada-navigaatiosatelliitteja. 26\. heinäkuuta 1973 tankattu Kosmos-3M räjähti Plesetskin kosmodromin laukaisualustalla 133 tappaen yhdeksän ihmistä. 1\. tammikuuta 1996 mennessä oli laukaistu yhteensä 389 Kosmos 3-rakettia, Näistä 366 oli onnistunutta laukaisua. Sittemmin laukaisujen määrä on noussut yli 400:aan. Vuonna 2010 Venäjän avaruusvoimat ilmoitti luopuvansa Kosmos-3M-kantorakettien tuotannosta. ==Lähteet== ==Aiheesta muualla== * Kosmos-kantorakettien sivusto Luokka:Kantoraketit
Makedonialaissodat

Rooman valtakunta kävi Makedoniaa vastaan neljä sotaa joita kutsutaan makedonialaissodiksi. Ensimmäinen makedonialaissota käytiin vuosina 215 eaa. — 205 eaa. Makedonian kuningas Filippos V hyökkäsi Rooman liittolaisia vastaan toisen puunilaissodan aikana. Sota loppui Rooman kannalta epätavallisesti koska Filipposta ei kukistettu lopullisesti ja hän sai pitää suuren osan valtaamistaan alueista. Toinen makedonialaissota käytiin 200 eaa. — 196 eaa. Rooma kukisti Makedonian täydellisesti. Kolmas makedonialaissota käytiin 171 eaa. — 168 eaa. Filippoksen kuoltua hänen poikansa Perseus yritti nousta roomalaisia vastaan. Sodan jälkeen Makedonia jaettiin neljään pienempään Rooman hallintaan kuuluvaan alueeseen. Neljäs makedonialaissota käytiin 150 eaa. — 148 eaa. Makedonia nousi viimeisen kerran kapinaan Andriskoksen johdolla. Hän väitti olevansa Perseuksen poika. Andriskoksen kukistamisen jälkeen Makedoniasta tehtiin lopullisesti Rooman provinssi. Luokka:Antiikin Kreikan sodat Luokka:Rooman sodat Luokka:Seulonnan keskeiset artikkelit
Ulysses-aurinkoluotain

__NOTOC__ Ulysses oli ESAn ja NASAn yhteinen luotainhanke, joka tutki Aurinkoa. Se on saanut nimensä Odysseuksen mukaan (). Ulysses on miehittämätön luotain, ja se suunniteltiin tutkimaan Aurinkoa kaikilla leveysasteilla. Se kiersi aluksi Jupiterin kautta, jonka painovoima auttoi luotaimen saamisessa Aurinkoa kiertävälle radalle, jonka kaukaisin kohta on Jupiterin etäisyys. Koska Ulyssesin rata kulki poissa Aurinkokunnan ratatasosta, sillä voitiin havainnoida myös Aurinkokunnassa olevia, muista tähtikunnista tai tähtienvälisestä avaruudesta peräisin olevia materiahiukkasia. Suurin osa havaituista hiukkasista oli 0,05-0,5 mikrometrin kokoisia, mutta myös usean mikrometrin kokoisia havaittiin. Luotaimen havaintolaitteet mittasivat hiukkasten massoja, kokoja ja lentosuuntia. ==Historia== Ulysseuksen taustalla oli aiottu suurempi amerikkalais-eurooppalainen Auringon napojen tutkimushanke, "International Solar Polar Mission" (ISPM). ESAn ja NASAn kummankin oli tarkoitus rakentaa oma avaruusluotain, mutta NASAn rahoitus 1970-luvulla sitoutui valtaosin avaruussukkulan kehitystyöhön, ja NASAn osuus tästä hankkeesta karsiutui. Ulysseksella on monia NASAn rahoittamia hyötykuormalaitteita, ja se laukaistiin NASAn avaruussukkulalta. Luotaimen mukana oli instrumentteja, jotka pystyivät tutkimaan kenttiä, hiukkasia ja avaruuspölyä. Luotain piti laukaista vuonna 1986 avaruussukkulalta, mutta 28. tammikuuta Challenger-sukkula tuhoutui, joten laukaisu viivästyi vuoteen 1990. Laukaisu tapahtui 6. lokakuuta 1990 avaruussukkula Discoveryllä (STS-41). Luotain teki Jupiterin ohilennon 8. helmikuuta 1992 450 000 km:n etäisyydellä. Tällöin luotain poistui ekliptikan tasosta ja siirtyi kohti Auringon naparataa. Vuosina 1992–1998 luotain kiersi Auringon. 1998–2003 luotain kiersi Auringon toisen kerran. Moneen kertaan jatkettu tehtävä päättyi 30. kesäkuuta 2009.Light goes out on solar mission BBC News 26.6.2009. Viitattu 15.7.2009 ==Katso myös== *SOHO *STEREO *Advanced Composition Explorer (ACE) *Koronas *Solar Orbiter ==Lähteet== ==Aiheesta muualla== * NASA Ulysses-sivu * ESAn Ulysses-sivu Luokka:Avaruusluotaimet Luokka:Aurinkoluotaimet Luokka:Jupiter- luotaimet Luokka:Miehittämättömät avaruuslennot
Radiometri

Radiometri on mittalaite, jollaa mitataan sähkömagneettisen säteilyn tehoa jollain aallonpituusalueeella. Siihen kuuluu vastaanotin, jolla mitataan antennin välittämä signaali ja erotetaan se taustakohinasta. Se on passiivinen laite, eli se mittaa esimerkiksi maanpinnan lähettämää sähkömagneettista säteilyä. Ensimmäisillä radiometreillä mitattiin kirkkaan valon säteilyn voimakkuutta. Tässä kokeessa radiometri oli laakeroitu metallilevy, joka oli lasisessa tyhjiöastiassa. Metallilevyn toinen puoli oli himmeä ja toinen hiottu kirkkaaksi. Tuleva säteily laittoi levyn pyörimään ja pyörimisnopeudesta saatiin mitattua säteilyn teho. RADIOMETRI Dicke-tyyppinen radiometri tuli käyttöön radioastronomiassa. Nykyisin mittaus tehdään elektronisella radiometrillä pääosin infrapuna-aallonpituusalueella ja mittauskohde on lämpösäteily. ==Mikroaaltoradiometrit== Radiometrillä voidaan mitata esimerkiksi meren lämpösäteilyä, ts. tällöin saadaan selville pinnan lämpötila. Meren terminen säteily ulottuu aallonpituusalueessa infrapunasta mikroaaltoihin. Täten sen lämpötila voidaan mitata millä tahansa aallonpituudella. Pitkät aallonpituudet läpäisevät pilviä parhaiten, joten se on eniten käytössä satelliiteissa. Mikroaaltoradiometrien ongelmana on se, että muun muassa meren aallokko ja suolaisuus vaikuttavat mittaustulokseen. ==Väriä mittaavat radiometrit== Meren väriä mittaavat radiometrit toimivat näkyvän valon ja lähi-infrapunan aallonpituusalueella. Ne ovat monikanavaisia, ja kukin kanava on kapea. Yhdistämällä monta kanavaa saadaan tietoa muun muassa meressä olevasta materiasta. Tällaisten radiometrien paikkaresoluutio on huono, kilometrien luokkaa. Meren väri kertoo esimerkiksi planktonista, liuenneista aineista sekä öljypäästöistä. NASA:n radiometrejä ovat esimerkiksi AVHRR (Advanced Very High Resolution Radiometer) ja ATSR (Along Track Scanning Radiometer), joilla lämpötila saadaan mitattua 0,5 K:n tarkkuudella. == Lähteet == == Aiheesta muualla == Luokka:Mittalaitteet
Sandaali

Sandaali on yleensä koroton, avoin jalkine, jossa on vain pohja ja kiinnityshihnat jalan päällä. Sandaalit jättävät suurimman osan jalasta paljaaksi (erityisesti varpaat). Sandaaleita käytetään erityisesti lämpimissä maissa ja muuallakin kesäisin, jolloin sää on lämmin. Sandaaleita on monia erilaisia, ja niiden pohja voi olla valmistettu esimerkiksi korkista, puusta, kumista tai nahasta. Kiinnityshihnat voivat kulkea joko isovarpaan ja etuvarpaan välistä tai koko jalkapöydän yli. Jalkineessa voi olla myös kiinnitysremmi kantapään ympäri. Sandaaleja ovat käyttäneet niin egyptiläiset, japanilaiset kuin Lähi-idän kansatkin. Lännessä sandaalien käyttö yleistyi 1940-luvulla. Aluksi sandaalit olivat lasten jalkineita, mutta ne yleistyivät pian myös aikuisilla. Egyptiläisillä oli tapana piirtää pahimman vihollisensa kuvan sandaalinsa pohjaan, jotta vihollinen liiskautuisi jokaisella otetulla askeleella. Sandaletti on sandaalin juhlavampi, korollinen muoto. ==Lähteet== == Aiheesta muualla == Luokka:Jalkineet
Yhteiskuntatieteiden standardimalli

Yhteiskuntatieteiden standardimalli (YSM) on niin sanotun Santa Barbaran koulukunnan evoluutiopsykologien esittämä nimitys teoreettiselle paradigmalle, jonka he väittävät olevan perusta suurimmalle osalle yhteiskuntatieteistä. John Tooby ja Leda Cosmides väittävät kirjassaan The Adapted Mind, että standardimallin teoriat olettavat mielen sisällön rakentuvan enimmäkseen oppimisen kautta. Toobyn ja Cosmidesin kannattaman näkemyksen mukaan mielen sisältö ja rakenne aiheutuu huomattavasti enemmän evolutiivisista sopeumista. Santa Barbaran koulukunta puolustaa voimasta adaptationismia. == Katso myös == * Tabula rasa * Konsilienssi * Luonto vastaan kasvatus * Sosiaalinen konstruktionismi == Lähteet == == Aiheesta muualla == * J. P. Roos ja Anna Rotkirch: Evoluutioteorian huomioimisesta sosiologian ihmisnäkemyksessä: osa 1 ja osa 2 . Tieteessä tapahtuu. (PDF) Luokka:Yhteiskuntatieteet Luokka:Evoluutiopsykologia
Tabula rasa

Tabula rasa (latinaa), suom. tyhjä taulu on latinankielinen metafora, jota nykyisin käytetään yleisimmin kuvaamaan empiristi John Locken esittämää käsitystä, että ihminen tulee maailmaan ilman synnynnäisiä prosessointisääntöjä havaintomaailmasta. Ymmärrys muodoista, väreistä, kausaliteetista tai moraalista syntyy puhtaasti kokemusten ja havaintojen perusteella. Näin ollen ihmisellä ei ole synnynäistä apriorista tietoa. Myöhemmin yhteiskuntatieteissä tyhjän taulun idea on myös ymmärretty niin, että ympäristö määrää henkilön identiteetin rakentumisen. Ihmismieltä verrattiin tyhjään tauluun jo antiikissa. Tällöin ajateltiin uudelleen käytettävää vahataulua, johon kirjoitettiin puikolla. Vertausta käyttivät mm. Aiskhylos, Platon ja Aristoteles. Latinankielisen ilmaisun käyttö yleistyi 1200-luvulla. == Katso myös == *Luonto vastaan kasvatus == Lähteet == Luokka:Latinankieliset fraasit Luokka:Filosofian termit Luokka:Ei mitään Luokka:Seulonnan keskeiset artikkelit
Ihmisluonto

Ihmisluonto tarkoittaa oletettua inhimillistä olemusta tai luontoa, joka on yhteinen kaikille ihmisille. Ihmisluonnon oletetaan synnyttävän kaikille ihmisille tiettyjä ominaisuuksia, kuten sen, että kaikki ihmiset ovat joko hyviä tai pahoja. ==Jaottelu== Tarkemmin määriteltynä ihmisluonnon voi jakaa synnynnäiseksi, universaaliksi ja ainutlaatuiseksi ihmisluonnoksi. Synnynnäinen ihmisluonto tuottaa pääosin perinnöllisesti syntyviä ominaisuuksia, kuten halu jatkaa sukua, puhua jotain kieltä tai luoda yhteistä kulttuuria. Joskus jokin kulttuurinen tekijä tai muu ympäristötekijä voi estää synnynnäisen piirteen toteutumisen. Universaali ihmisluonto tarkoittaa oletettuja kaikille yksilöille tai kulttuureille yhteisiä ominaisuuksia. Tällaisiksi on ehdotettu esimerkiksi musiikkia, tanssia, taidetta, yhteiskunnallista työnjakoa ja uskontoa. Ainutlaatuinen tai erityinen ihmisluonto tarkoittaa sellaisia ominaisuuksia, jotka ovat tyypillisiä ja ainutlaatuisia vain ihmislajille. Filosofit ja teologit ovat ehdottaneet tällaisiksi järkevää ajattelua, symbolista kieltä, moraalia, uskontoa ja taidetta. ==Keskustelu ihmisluonnon olemassaolosta== Ihmisluonnon olemassaolo ja sen merkitys perustuu siihen, kuinka paljon ihmisen käyttäytymistä selittää ihmisen evoluutiohistoria tai lajityypillinen psykologia. Pelkästään ympäristön ja kulttuurin muokkaama käyttäytyminen ei edellytä synnynnäisen ihmisluonnon olemassaoloa. Sosiobiologit ovat puolustaneet ihmisluonnon käsitettä sillä perusteella, että heidän mielestään biologia ja evoluutiohistoria säätelevät ihmisessä sellaisia asioita kuten yhteiselämä, psykologia, seksuaalisuus, moraali, parinvalinta ja sukupuoliroolit. Evoluutiopsykologien mukaan biologia säätelee kyllä ihmisen psykologisia mekanismeja mutta ei suoraan käyttäytymistä. Tämän näkemyksen mukaan ihmisaivot pyörittävät useita luonnonvalinnan tuottamia ja toisistaan riippmattomia ”ohjelmia”, ”moduuleja” tai ”työkaluja”, kuten tietokone, ja kaikilla näillä työkaluilla on oma ja tarkasti rajattu tehtävänsä. Tämän näkemyksen arvostelijoiden mukaan ihmismielessä on todellisuudessa vain yksi ”työkalu”, joka on kyky joustavaan oppimiseen. Myös kristillinen ihmiskäsitys on perinteisesti sisältänyt vahvan käsityksen ihmisluonnosta. Esimerkiksi Tuomas Akvinolaisen mukaan ihmisellä on ainutlaatuinen kyky järkevään ajatteluun ja sosiaaliseen elämään, ja että synnynnäinen ihmisluonto asettaa luonnollisia päämääriä ja tavoittelee onnellisuutta. Monet nykyteologit ovat kyseenalaistaneet tämän perinteisen päämäärähakuisen ja ainutlaatuisen käsityksen ihmisluonnosta. == Katso myös == * Filosofinen antropologia * Tyhjä taulu == Lähteet == == Kirjallisuutta == * Luokka:Antropologia Luokka:Evoluutiopsykologia Luokka:Filosofian termit Luokka:Seulonnan keskeiset artikkelit
Jänis (täsmennyssivu)

Jänis voi tarkoittaa seuraavia asioita: ==Eläinkunnassa== * jäniseläimet (Lagomorpha), nisäkkäiden lahko ** jänikset eli jänikset ja kaniinit (Leporidae), jäniseläinten lahkon heimo *** jänikset (Lepus), jänisten heimoon kuuluva suku, johon kuuluvia lajeja ovat esimerkiksi: **** jänis eli metsäjänis (Lepus timidus), pohjoisiin oloihin sopeutunut jänislaji **** rusakko (Lepus europaeus), alkuperältään aroalueilta oleva jänislaji ===Katso myös=== * Luettelo jäniseläimistä ==Muita merkityksiä== * Jänis, eteläisellä pallonpuoliskolla näkyvä tähdistö * ”jänis”, salamatkustaja * jänis, juoksijajoukon sovittu vetäjä tai vinttikoirakilpailuissa käytetty houkutin * Jänis, sukunimenä: ** Teppo ”Teppana” Jänis (1850–1921), karjalainen kanteleensoittaja ** Tuttu Jänis (1905–1980), suomalainen valokuvaaja * Jänis, Juliet Jonesin sydän -yhtyeen albumi.
Eliö

Eliö eli organismi on erotettavissa oleva olio, jossa täyttyvät elämän tunnusmerkit: itsenäisyys, vastaaminen ärsykkeisiin, moduulirakenne, kasvu, mukautuvuus, aineenvaihdunta, ja kyky lisääntyä. Eliö koostuu aina yhdestä tai useammasta solusta, joissa on sama perintöaines, DNA. Kaikki tunnetut eliöt rakentuvat orgaanisista yhdisteistä. Eliöiden varhainen kehityshistoria on hämärän peitossa, mutta evoluutiobiologisissa teorioissa otaksutaan, että eliöt olisivat syntyneet Maan alkumerissä tai vulkaanisissa lähteissä yli kolme miljardia vuotta sitten. Aikojen kuluessa eliökunta olisi monipuolistunut ja kehittynyt evoluution myötä. == Luokittelu == Eliökunta (Biota) on yhteisnimitys kaikille eliölajeille ja -luokille. Eliökunta jaetaan kuuteen kuntaan (arkeonit, bakteerit, alkueliöt, sienet, kasvit ja eläimet) tai kolmeen domeeniin (bakteerit, arkeonit ja aitotumaiset). Kuuteen kuntaan jakoa käytetään nykyään erityisesti koulubiologiassa, kun taas tieteellisissä yhteyksissä kolme domeenia on muodostunut vakiintuneeksi käytännöksi. Kolmen domeenin aitotumaiset jakaantuu edelleen kuntiin; Perinteinen jako: eläimet, sienet, kasvit ja alkueliöt. Virukset eivät ole yksiselitteisesti eliöitä, sillä isäntäsolujensa ulkopuolella ne ovat elottomia partikkeleja. === Eliöiden perinteinen taksonomia === * Arkeonit (Archaea) * Bakteerit (Bacteria) * Aitotumaiset (Eucarya) ** Alkueliöt (Protista) ** Sienet (Fungi) ** Kasvit (Plantae) ** Eläimet (Animalia) * Viruksia ei yleensä pidetä elävinä. === Eliöiden fylogeneettinen taksonomia === # Bakteerit (Bacteria) # Arkeonit (Archaea) ## Crenarchaeota ## Euryarchaeota ## Korarchaeota ## Nanoarchaeota # Aitotumaiset (Eucarya) ## Archaeplastida (ns. Plantae sensu lato) ### Kasvit ja viherlevät (Viridiplantae tai Chlorobionta) ### Punalevät (Rhodophyta) ## Ophistokonta ### Eläimet (Metazoa tai Animalia) ### Aitosienet (Fungi tai Eumycota) ## Amebat (Amoebozoa) ## Kromalveolaatit (Chromalveolata) ### Ruskeat levät (Heterokontophyta tai Stramenophila) ### Alveolaatit (Alveolata) ## Juurijalkaiset (Rhizaria) ## Ekskavaatit (Excavata) ### Harvasiimaeliöt ja silmälevät (Euglenozoa) ### Ameboflagellaatit (Percolozoa) == Katso myös == * Elämä * Laji * Geenimuunneltu organismi * Tieteellinen luokittelu eli taksonomia == Lähteet == * Taksonomian lähde: Adl, Sina M., Simpson Alastair G. B., Farmer Mark A., et al (2005). "The new higher level classification of eukaryotes with emphasis on the taxonomy of protists". J. Eukaryot. Microbiol. 52 (5): 399–451. http://dx.doi.org/10.1111/j.1550-7408.2005.00053.x. PMID 16248873. === Viitteet === == Aiheesta muualla == * Opetus.tv -sivuston video aiheesta eliökunnan sukupuu Luokka:Seulonnan keskeiset artikkelit
Skunkit

Haisunäädät eli skunkit (heimo Mephitidae) ovat keskikokoisia, tyypillisesti musta-valkoturkkisia nisäkkäitä. Ne ovat tunnettuja pahanhajuisesta nesteestä, jota ne käyttävät kemiallisena aseena ollessaan uhattuna. Niitä tavataan Pohjois-, Keski- ja Etelä-Amerikassa. Skunkkeja pidetään toisinaan lemmikkeinä. == Ominaisuudet == Kesytetyt skunkit saattavat olla turkkinsa väriltään paitsi musta-valkoisia, myös beigejä, ruskeita, harmaita tai vastaavia. Kooltaan skunkit ovat 40–70 senttimetriä pitkiä ja painavat 0,5–3 kilogrammaa. == Lemmikkinä == Yhdysvalloissa ja Euroopassa, etenkin Saksassa ja Englannissa, skunkkia pidetään lemmikkinä.Haisunäätä pähkinänkuoressa , Suomen lemmikkihaisunäädät ry. Suomessa oli vuonna 2015 joitain kymmeniä lemmikkiskunkkeja sekä sen ympärille perustettu yhdistys. Carnivora-lahkon petoeläimiin kuuluvana skunkin pennuttaminen ja myyminen lemmikeiksi kiellettiin kuitenkin vuoden 2016 alusta, joten nykyiset yksilöt jäävät Suomen viimeisiksi lemmikeiksi. == Luokittelu == Skunkit ovat läheistä sukua näätäeläimille (Mustelidae), mutta niiden tarkempi tieteellinen luokittelu on osoittautunut ongelmalliseksi. Haisunäätiä eli skunkkeja on aiemmin pidetty yhtenä näätäeläinten heimon alaheimoista (Mephitinae), mutta nykyisin monet tutkijat erottavat ne omaksi Mephitidae-heimokseen. Varsinkin haisumäyrien (suku Mydaus) taksonomisesta asemasta ollaan erimielisiä: aiemmin ne on sijoitettu näätäeläinten heimoon ja mäyrien (Melinae) alaheimoon, kun taas alla olevan lajilistan lähteenä käytetyssä Mammal Species of the World -teoksessa (2005) ne luetaan haisunäätien heimoon. Haisumäyrät mukaan luettuna haisunäätien heimoon kuuluu neljä sukua ja 12 lajia: *Haisunäädät (Mephitis) **Huppuskunkki (Mephitis macroura) **Skunkki eli juovaskunkki eli haisunäätä (Mephitis mephitis) *Kärsäskunkit (Conepatus) **Chinga (Conepatus chinga) **Patagonianskunkki (Conepatus humboldtii) **Valkoselkäskunkki eli porsasskunkki (Conepatus leuconotus) **Amazonasinskunkki (Conepatus semistriatus) *Täpläskunkit (Spilogale) **Eteläntäpläskunkki (Spilogale angustifrons) **Lännentäpläskunkki (Spilogale gracilis) **Idäntäpläskunkki (Spilogale putorius) **Kääpiötäpläskunkki (Spilogale pygmaea) *Haisumäyrät (Mydaus) **Haisumäyrä eli teledu (Mydaus javanensis) **Löyhkämäyrä eli palawaninlöyhkämäyrä (Mydaus marchei) == Lähteet == == Aiheesta muualla == *Rentokil: Haisunäädät *ITIS: Mephitidae *University of Michigan, Animal Diversity Web (ADW): Mephitidae, skunks and stink badgers *Biology and Control of Skunks * Luokka:Seulonnan keskeiset artikkelit
Guernica

Guernica ( eli Gernika-Lumo; ) on pieni kaupunki Espanjan Baskimaassa Biskajan maakunnassa. Guernican alueen luolista on löydetty maalauksia ja jälkiä ihmisistä jo esihistorialliselta ajalta noin 15 000 eaa. Guernica on tullut tunnetuksi ikivanhasta tammestaan nimeltä Gernikako Arbola (), jonka ympäristö oli tunnettu baskien kokoontumispaikka. Puu oli samalla myös baskien vapauden symboli. Puun viereen rakennettiin 1820-luvulla baskien parlamenttirakennus. == Guernican pommitus == Guernica tuhoutui pahoin Espanjan sisällissodassa, kun Saksan ilmavoimien Legion Condor -ryhmä pommitti sitä italialaisten tukiessa 26. huhtikuuta 1937. Pommituksissa kuoli kaupungin 9 000 asukkaasta noin 1 600 ja rakennuksista tuhoutui noin 70 prosenttia. Pablo Picasso on maalannut Guernican pommituksista yhden tunnetuimmista maalauksistaan, jonka nimi on kaupungin mukaan Guernica. Maalaus on nykyään Madridin Reina Sofia -taidemuseossa (Museo Nacional Centro de Arte Reina Sofía). Kaupunki rakennettiin pommituksen jälkeen uudelleen, ja nykyisin siellä asuu (2017) asukasta. Alueella on elintarvike-, huonekalu-, metalli- ja ammusteollisuutta. == Lähteet == === Viitteet === ==Aiheesta muualla== * The Timesin raportti Guernican pommituksesta vuodelta 1937 *Overview of Guernica, Spain *Visiting Guernica - An Insider's Spain Travel Blog & Spain Food Blog! Luokka:Espanjan kaupungit Luokka:Biskajan kunnat
Darwin

Darwin tarkoittaa seuraavia asioita: == Paikkoja == * Darwin, Australian Pohjoisterritorion pääkaupunki * Darwin, siirtokunta Falklandin saarilla * Darwin, pikkukaupunki Minnesotan osavaltiossa Yhdysvalloissa * Darwin, saari Galápagossaarilla == Henkilöitä == Darwin on seuraavien henkilöiden nimi: * Charles Darwin (1809–1882), brittiläinen luonnontieteilijä, evoluutioteorian kehittäjä * Charles Galton Darwin (1887–1962), brittiläinen matemaatikko, fyysikko ja eugeenikko, George Darwinin poika * Emma Darwin (1808-1896), Charles Darwinin serkku ja vaimo * Erasmus Darwin (1731–1802), brittiläinen lääke- ja kasvitieteilijä sekä runoilija, Charles Darwinin isoisä * Francis Darwin (1848–1925), brittiläinen kasvitieteilijä, Charles Darwinin poika * George Darwin (1845–1912), brittiläinen tähtitieteilijä ja matemaatikko, Charles Darwinin poika * Horace Darwin (1851–1928), brittiläinen rakennusinsinööri, Charles Darwinin poika * Leonard Darwin (1850–1943), brittiläinen ekonomisti, poliitikko ja eugeenikko, Charles Darwinin kahdeksas lapsi * Mike Darwin (s. 1955), brittiläinen kryoniikan pioneeri, kirjailija ja tutkija * Robert Darwin (1766-1848), brittiläinen lääkäri, Charles Darwinin isä == Kuvitteellisia henkilöitä == * Darwin, mutanttihahmo Marvelin sarjakuvamaailmassa. == Muita merkityksiä == * darwin, evoluution yksikkö * Darwin, ESAn vuodeksi 2014 suunnittelema avaruuslento * Darwin, Unixin kaltainen käyttöjärjestelmä * Darwin!, Banco del Mutuo Soccorson toinen studioalbumi * 1991 Darwin, asteroidi ==Katso myös== Darwin-nimi esiintyy myös seuraavissa yhteyksissä: * Darwin Airline, sveitsiläinen lentoyhtiö * Darwinin jäätikkö, jäätikkö Etelämantereella * Darwinin vuoret, vuoriryhmä Etelämantereella * Darwin College, Cambridgen yliopiston college * Charles Darwin -yliopisto, australialainen yliopisto * Darwin Media, terveyteen ja hyvinvointiin keskittyvä yritys * Mount Darwin, vuori Tasmanian osavaltiossa Australiassa * Mount Darwin, Andeihin kuuluva vuori Chilessä * Mount Darwin, vuori Kalifornian osavaltiossa Yhdysvalloissa * Darwinin kraatteri, kraatteri Kuussa * Darwinin kraatteri, kraatteri Marsissa * darwininsirkut, varpuslinturyhmä, jonka edustajia tavataan vain Galápagossaarilla ja Kookossaarella * patagoniannandu eli darwininnandu (Pterocnemia pennata), eteläamerikkalainen lintulaji * darwinintinami (Nothura darwinii), lintulaji * darwininrääkkiäinen (Coturnicops notatus), lintulaji * darwininmatkijat (Nesomimus), lintusuku * darwininmatkija (Nesomimus trifasciatus), lintulaji * darwininsammakko, eteläamerikkalainen sammakkolaji * Darwin-mitali, tunnustus, joka myönnetään jollakin Charles Darwinin taitamalla luonnontieteellisellä alalla ansioituneelle henkilölle * Darwin-palkinto, ironinen palkinto, joka myönnetään postuumisti oman typeryytensä seurauksena kuolleille henkilöille * Darwin-seura, suomalainen tieteellinen seura * Darwin's Nightmare, dokumenttielokuva vuodelta 2004 * The Darwin Awards, näytelmäelokuva vuodelta 2006. Luokka:Luettelot henkilöistä sukunimen mukaan
Bar

Bar tarkoittaa seuraavia: * * bar, foon parina käytettävä metasyntaktinen muuttuja * Bar, kaupunki ja kunta Montenegrossa * Bar, kaupunki Ukrainassa * Bár, kylä Unkarissa * Bar, kunta Ranskassa, Corrèzen departementissa * Bar- sur-Aube, kunta Ranskassa, Auben departementissa * Bar-sur-Seine, kunta Ranskassa, Auben departementissa * Bar-le-Duc, kaupunki Ranskassa, Meusen departementissa * Bar, joki Ranskassa * Bar, kylä El Pont de Barin kunnassa Kataloniassa Espanjassa * Barbados (KOK:n maatunnus BAR) * Browning Automatic Rifle, BAR, pikakivääri * British American Racing, BAR, Formula 1 -sarjan talli. == Katso myös == * Baari (täsmennyssivu) Luokka:Seulonnan keskeiset artikkelit
Ah

Ah tarkoittaa seuraavia: * * alempi hallintotutkinto, AH, yliopistotutkinto * * * asuntohallitus, AH, valtion asuntotuotantoa suunnitteleva, asuntopolitiikkaa johtava keskusvirasto * Albert Heijn, AH, Alankomaiden suurin supermarketketju * Auction House (World of Warcraft), AH, huutokauppa videopelissä * Authenticating Headers, AH, tiedonsiirtoprotokolla * asuinhuone, AH, tila asunnossa
Amiga 500+

Amiga 500+ (A500+, Amiga 500 Plus) on Commodoren valmistama mikrotietokone, jossa on muutoksia alkuperäisestä Amiga 500:sta. A500+ julkistettiin virallisesti 1992, mutta jo vuoden 1991 loppupuolella mallin tietokoneita myytiin asiasta kertomatta A500-yksikköinä. On arveltu, että Commodore oli jo myynyt jäljelle jääneet A500-varastot tyhjiksi ennen taloudellisesti kannattavaa joulusesonkia. Valmistaakseen tarpeeksi A500-koneita ennen joulua Commodore käytti uusia, A500+:een tarkoitettuja 8A-mallin emolevyjä. Monet käyttäjät eivät olleet edes tietoisia siitä, että olivat ostaneet jotain muuta kuin tavallisen A500-mallin. Vaikka A500+ oli ominaisuuksiltaan parempi kuin A500, se jäi silti lyhytaikaisimmaksi Amiga-malliksi. Amiga 500+:n tuotanto lakkautettiin ja se korvattiin Amiga 600:lla kesään 1992 mennessä. Commodore loi A500+:n muutamasta syystä: ensinnäkin se oli halvempi valmistaa, sillä pienet muutokset emolevyssä karsivat valmistuskustannuksia. Toisekseen Commodore pystyi julkistamaan uuden version Amigan käyttöjärjestelmästä, version 2.04. Uuden Kickstartin vuoksi muutamat suositut pelit eivät toimineet A500+:ssa, ja monet ihmiset palauttivatkin laitteensa kauppiaille vaatien alkuperäistä A500:sta, jossa oli Kickstartin versio 1.3. Kolmannen osapuolet julkaisivatkin Kickstart ROM:n vaihtopiirejä, joiden avulla A500+ saattoi käyttää Kickstart 1.2:a tai 1.3:a. == Tekniset yksityiskohdat == A500+:n ominaisuuksiin kuului: * 1 megatavu Chip-muistia * Kickstart 2.04 (v37.175) * Workbench 2.04 (37.67) * Akkuvarmistettu reaaliaikakello (puuttui A500:sta) * Täysi ECS-piirisarja, joka sisälsi uudet versiot Agnus- ja Denise-piireistä (Fat Agnus ja Fat Denise). == Lähteet == == Aiheesta muualla == Amiga 0500+ Luokka:Vuoden 1991 tietokoneet
Amiga 2000

Commodore Amiga 2000 (A2000) -tietokone oli Amiga-malliston lippulaiva julkaisuhetkellään vuonna 1987. Se julkistettiin samaan aikaan kuin kuluttajamalliksi suunnattu Amiga 500. Mallin suunnittelusta oli vastuussa Dave Haynie. Amiga 2000 on teknisiltä ominaisuuksiltaan hyvin samankaltainen A500:n kanssa. Suurimpana erona on A2000:n viisi Zorro-laajennusporttia, 2 16-bittistä ISA-liitäntää, 2 8-bittistä ISA-liitäntää, keskussuorittimen päivityskorttipaikka, patterivarmistettu kello sekä 9 megatavuun asti laajennettavissa oleva RAM-muisti. RAM-muistia oli A2000:ssa valmiina yksi megatavu, Amiga 500:ssa 512 kilotavua. Amiga 2000:ssa on PC-koneiden tapaan työpöytäkotelo ja erillinen näppäimistö toisin kuin kuluttajamallin Amigoissa, joissa tietokone ja näppäimistö ovat samassa kotelossa. Muutoin kone on arkkitehtuuriltaan samanlainen kuin Amiga 500. Commodore UK myi A1500-nimellä mallia, joka oli muuten samanlainen kuin A2000, mutta siinä oli kaksi levykeasemaa. A1500:ssa RAM-muistia ei ollut jaettu erikseen chip-RAMiin ja lisämuistiin, vaan koko megatavu oli chip-muistia (jumppereita vaihdettu). Amiga 2500 oli Amiga 2000:sta laajennettu malli, joka säilyi Video Toaster -käytössä uudempien mallien julkaisun jälkeenkin. ==Malleja== Eri malliversiota: * A2000 – Kickstart 1.2 (Valmistettu Saksassa) * B2000 – Kickstart 1.3 * C2000 – Kickstart 1.3 * D2000 – Kickstart 2.05 (ECS) == Tekniset yksityiskohdat == Tekniset ominaisuudet: * Suoritin: Motorola 68000 * RAM-muisti: 512 KB / 1 MB ==Lähteet== == Aiheesta muualla == *Tietokonesivut NT Rautanen. Commodore Amiga 2000 Luokka:Amiga-mallit Luokka:Vuoden 1987 tietokoneet
Giotto (luotain)

Giotto oli ESAn komeettaluotain. Se laukaistiin 2. heinäkuuta 1985. Se ohitti 13. maaliskuuta 1986 Halleyn komeetan 596 kilometrin etäisyydeltä. Niiden välinen keskinäinen nopeus oli 68 km/s. Giotto oli toimintakunnossa komeetan ohilennon jälkeen. Se pantiin niin kutsutuille talviunille. 1990-luvulla se käynnistettiin uudestaan, ja se ohitti 10. heinäkuuta 1990 komeetta Grigg- Skjellerupin 200 kilometrin etäisyydeltä. Tässä vaiheessa luotaimen kamera ei enää toiminut. Luotain sai nimensä keskiaikaisen italialaisen taidemaalarin Giotto di Bondonen mukaan. Hänen näkyy Betlehemin tähti komeettana. Maalari ilmeisesti näki Halleyn komeetan vuonna 1301. Luotaimessa oli muun muassa kamera, pölyilmaisin ja spektrometri. ==Aiheesta muualla== * ESAn Giotto-sivu Luokka:Komeettaluotaimet